ZMLUVA NA  DODANIE TOVARU

uzavretá v súlade s § 409 zák. č. 513/1991 Zb. Obchodný zákonník v platnom znení

(ďalej len „Obchodný zákonník“)

**Zmluvné strany**

**Objednávateľ: MESTO NITRA**

so sídlom: Štefánikova trieda 60, 950 06 Nitra

zastúpené: Marek Hattas, primátorom mesta

bankové spojenie: Slovenská sporiteľňa, a.s.

IBAN: SK0409000000005028001139

IČO: 00308307

DIČ: 2021102853

IČ DPH: SK2021102853

**Predávajúci:**

Obchodné meno :

Sídlo / miesto podnikania :

Zastúpený :

Právna forma :

Bankové spojenie :

IBAN: :

IČO: :

IČ DPH: :

Tel. :

e-mail :

**Preambula**

Táto kúpna zmluva sa uzatvára ako výsledok verejného obstarávania v zmysle § 5 ods. 3 zákona 343/2015 Z. z. o verejnom obstarávaní a o zmene a doplnení niektorých zákonov (ďalej len „zákon o verejnom obstarávaní“).

**Článok 1**

**Predmet zmluvy**

1. Predmetom tejto zmluvy je záväzok dodávateľa dodať objednávateľovi tovar a poskytnúť s dodaním tovaru súvisiace služby špecifikované v tomto článku zmluvy riadne, v dojednanom termíne a za dohodnutých podmienok v zmysle tejto zmluvy a záväzok objednávateľa za poskytnuté tovary a služby zaplatiť dodávateľovi cenu vo výške dojednanej podľa Článku 4 tejto zmluvy a za podmienok dohodnutých v tejto zmluve.
2. Tovarom sa na účely tejto zmluvy rozumie nasledovný tovar:  
   a) dvojkomorové komunitné kompostéry v počte 40 ks ( 1 ks = 2 komory)  
   (ďalej len „tovar”).

**Technická špecifikácia zhotovenia dvojkomorového komunitného kompostéra**

Základom požadovaného dvojkomorového komunitného kompostéra sú 2 identicky vyrobené zberové kompostovacie komory rovnakej kvality. **Rozmery** jednej zberovej kompostovacej komory: 1200 mm (d) x 1110 mm – 1200 mm (š) x 1040 mm - 1250 mm (v). 1250 mm je výška v najvyššom bode. Zberové kompostovacie komory musia byť uspôsobené k tomu, aby mohli byť spojené (zmontované) z dôvodu stability.

**Vnútorná konštrukcia** je vyhotovená z joklového oceľového profilu pre dlhú životnosť a ako prevencia pred vandalizmom. Na vnútornej konštrukcii sú riadne upevnené oceľové pletivá typ ťahokov Fe a nevyhnutnú cirkuláciu vzduchu o hrúbke min. 1,5 mm – 2,0 mm, a rozmermi oka 0,5 cm - 0,8 cm x 0,5 cm - 0,8 cm. Zberová kompostovacia komora je takto zabezpečená proti vniknutiu nepovolaných osôb a nežiadúcich živočíchov, najmä hlodavcov. V rámci komory nesmú byť žiadne voľne dostupné medzery väčšie ako 0,8 cm x 0,8 cm. Spodok oceľovej konštrukcie je zosilnený oceľovými prvkami.

**Strecha** zberovej kompostovacej komory je otvárateľná pre praktickú prevádzku a obsluhu. Na streche je praktický otvor s úchytom (dvierka o rozmeroch 30 cm x 30 cm) na vhadzovanie bioodpadov, ktorý je uzamykateľný. Strecha môže byť sedlová, pultová alebo plochá s určitým sklonom (min. 3%) z dôvodu stekania dažďovej vody. Strecha z vodovzdornej preglejky prípadne z vodovzdornej preglejky v kombinácii s oceľovou konštrukciou.

**Vonkajšok kompostéra** je opatrený vodeodolnými doskami z preglejky. Medzera medzi preglejkami môže byť maximálne 2,0 cm – 2,5 cm, kvôli prúdeniu vzduchu a dizajnu. **Predná stena** zberovej kompostovacej komory je rozdelená na dve rovnaké časti. Vrchná časť je výklopná smerom von a spodná časť odnímateľná prípadne výklopná pre praktickú manipuláciu s nahromadeným bioodpadom resp. kompostom.

Nevyhnutné **spojovacie či upevňovacie časti** (napr. skrutky, matice, podložky, haspry, petlice, mechanické záklopy, pánty) sú z nerezu pre dlhú životnosť a celkovú akosť.

**Dodávka zahŕňa** aj materiál potrebný na výrobu komunitných dvojkomorových kompostérov, základný a vrchný syntetický náter.

1. Službami sa na účely tejto zmluvy rozumejú nasledovné činnosti:  
   a) doprava tovaru na požadované miesto, vykládka tovaru, montáž (na tvare miesta sa dve zberové komory spoja 2 – 4 pevnými skrutkami, úprava terénu a osadenie kompostérov na miesto určenia podľa požiadavky odberateľa, zaučenie obsluhy a 2-ročnú záručnú dobu.   
   (ďalej len „služby”).
2. Všetky práce a  služby súvisiace s predmetom plnenia podľa tejto zmluvy sú zahrnuté v cene určenej touto zmluvou.

**Článok 2**

**Spôsob dodania tovarov a poskytovania služieb**

1. Dodávateľ sa zaväzuje dodať tovar a poskytnúť služby v termíne, v mieste plnenia a v rozsahu špecifikovanom v tejto zmluve.
2. Objednávateľ poskytne dodávateľovi súčinnosť potrebnú pre riadne dodanie tovaru a poskytnutie služieb, a to najmä tým, že:

a) zabezpečí pripravenosť miesta, kde sa bude dodávať tovar a poskytovať služby

b) po dobu realizácie zmluvy sa zaväzuje umožniť dodávateľovi, resp. jeho zamestnancom, prístup do miesta plnenia za dodržania prevádzkových podmienok objednávateľa.

3. Ak sa vyskytne nevyhnutná potreba ďalších podkladov a informácií na riadne dodanie tovaru poskytovanie služieb, v najkratšej technicky možnej lehote mu tieto objednávateľ poskytne. V prípade objektívnych dôvodov znemožňujúcich dodržanie tejto lehoty je objednávateľ povinný túto skutočnosť dodávateľovi oznámiť a dohodnúť s ním ďalší postup.

**Článok 3**

**Miesto a čas plnenia**

1. Miestom dodania tovaru a poskytnutia služieb bude územie Mesta Nitra.
2. Tovar bude dodaný objednávateľovi najneskôr **do troch mesiacov od nadobudnutia účinnosti zmluvy**.
3. Dodávateľ najmenej 3 pracovné dni pred plánovaným dodaním predmetu zmluvy oznámi objednávateľovi svoju pripravenosť plniť.

**Článok 4**

## **Cena za plnenie a platobné podmienky**

1. Cena za zhotovenie predmetu zmluvy podľa čl. 1 ods.1 v rozsahu, forme a spôsobom podľa čl. 2 tejto zmluvy je stanovená dohodou zmluvných strán podľa § 3 Zákona č.18/1996 Z.z. o cenách a na základe cenovej ponuky zhotoviteľa zo dňa.................. vo výške

cena spolu bez DPH .......................

hodnota DPH 20% .......................

cena celkom vrátane DPH .......................

slovom: ......................................

1. Cena dohodnutá touto zmluvou je konečná a obsahuje všetky náklady a zisk dodávateľa spojené s splnením predmetu zmluvy.
2. Objednávateľ neposkytuje zálohovú platbu.
3. Objednávateľ sa zaväzuje uhradiť cenu na základe doručenej faktúry vystavenej zhotoviteľom. Splatnosť tejto faktúry je 30 dní odo dňa doručenia objednávateľovi. Za deň úhrady sa považuje odpísanie finančnej čiastky z účtu objednávateľa v prospech účtu zhotoviteľa.
4. Zhotoviteľ je oprávnený vystaviť faktúru až po podpísaní protokolu o odovzdaní a prevzatí predmetu plnenia zmluvnými stranami.
5. Faktúra musí mať náležitosti daňového dokladu.
6. Pri omeškaní s plnením predmetu zmluvy je objednávateľ oprávnený účtovať  zhotoviteľovi zmluvnú pokutu vo výške 0,05% ceny  predmetu  plnenia za každý začatý deň omeškania.
7. Pri omeškaní s úhradou faktúry za predmet zmluvy sa  objednávateľ  zaväzuje zaplatiť zhotoviteľovi úrok z omeškania vo výške 0,01% z neuhradenej faktúry za každý začatý deň  omeškania.
8. Faktúra je uhradená dňom pripísania príslušnej fakturovanej čiastky na účet dodávateľa uvedený vo faktúre.
9. Zmluvné strany nemajú právo jednostranne započítať voči druhému účastníkovi akékoľvek peňažné pohľadávky bez písomného alebo ústneho súhlasu druhej zmluvnej strany.
10. Zmluvné strany taktiež nemajú právo bez písomného súhlasu druhej zmluvnej strany postúpiť na tretiu osobu akékoľvek peňažné pohľadávky voči druhej zmluvnej strane.

**Článok 5**

**Prechod vlastníckeho práva a nebezpečenstva škody na tovare**

1. Objednávateľ nadobúda vlastnícke právo k tovaru ihneď po zaplatení plnej kúpnej ceny a tým sa rozumie pripísanie tejto sumy na účet dodávateľa..
2. Nebezpečenstvo škody prechádza na objednávateľa dodaním tovaru po podpise preberacieho protokolu.

**Článok 6**

**Odovzdanie a prevzatie plnenia**

1. Dodávka predmetu zmluvy sa považuje za splnenú až okamihom podpísania preberacieho protokolu obidvomi zmluvnými stranami.
2. Objednávateľ sa zaväzuje predmet plnenia odovzdávaný bez vád, v celom rozsahu a za splnenia podmienok dohodnutých v tejto zmluve prevziať.
3. Objednávateľ nie je povinný predmet zmluvy prebrať, ak má vady alebo nespĺňa podmienky stanovené touto zmluvou.
4. Dodávateľ je povinný odstrániť vady a nedostatky zistené pri preberacom konaní do 5 dní od ich zistenia, alebo do konca lehoty pre dodanie, ak táto uplynie neskôr, inak je v omeškaní a objednávateľ je voči nemu oprávnený uplatniť sankcie podľa článku tejto zmluvy.

**Článok 7**

**Záručná doba**

1. Dodávateľ zodpovedá za kvalitu predmetu zmluvy podľa všeobecne záväzných platných právnych predpisov a v zmysle tejto zmluvy po stránke jeho úplnosti, prevádzkovej spôsobilosti a spoľahlivosti v záručnej dobe v dĺžke 2 roky, ktorá začína plynúť dňom podpisu preberacieho protokolu oboma zmluvnými stranami.
2. Dodávateľ sa zaväzuje počas záručnej doby bezplatne odstrániť vzniknuté poruchy a vady tovaru do 10-tih pracovných dní od ich nahlásenia faxom alebo listom dodávateľovi.
3. Záručné povinnosti dodávateľa sa nevzťahujú na poškodenie neodborným zásahom alebo neodborným uskladnením zo strany objednávateľa a na vady a poruchy spôsobené úmyselným poškodením alebo zásahom treťou osobou.

**Článok 8**

**Sankcie**

1. V prípade nedodržania termínu plnenia predmetu zmluvy je dodávateľ povinný zaplatiť objednávateľovi zmluvnú pokutu 0,05 % z celkovej ceny plnenia za každý deň omeškania.
2. Ak sa dodávateľ dostane do omeškania o viac ako 30 dní, objednávateľ je oprávnený od tejto zmluvy odstúpiť.
3. V prípade, že objednávateľ neuhradí fakturovanú platbu včas a riadne, je povinný dodávateľovi zaplatiť úrok z omeškania vo výške 0,01% z dlžnej sumy za každý deň omeškania, to neplatí v prípade uplatnenia Článku 5 ods. 4 tejto zmluvy.
4. Povinná zmluvná strana sa zaväzuje zaplatiť zmluvnú pokutu do 30 dní odo dňa výzvy oprávnenej strany.

**Článok 9**

**Ostatné ustanovenia**

1. Zhotoviteľ bude na žiadosť objednávateľa povinný ho informovať o stave rozpracovaného diela.
2. Zhotoviteľ bude pri plnení predmetu tejto zmluvy postupovať s odbornou starostlivosťou. Zaväzuje sa dodržiavať všeobecné záväzné predpisy, príslušné technické normy a podmienky tejto zmluvy. Zhotoviteľ sa bude riadiť východiskovými podkladmi objednávateľa, pokynmi objednávateľa, zápismi a dohodami oprávnených pracovníkov zmluvných strán počas prerokovávania v štádiu rozpracovanosti.

**Článok 10**

**Záverečné ustanovenia**

1. Táto zmluva je vyhotovená v 4 exemplároch, z ktorých dodávateľ obdrží 1 vyhotovenie a objednávateľ 3 vyhotovenia.
2. Meniť alebo dopĺňať text tejto zmluvy je možné len formou písomných dodatkov, ktoré budú platné ak budú riadne potvrdené a podpísané zástupcami oboch zmluvných strán. Dodatky musia byť vyhotovené v rovnakom počte ako táto zmluva.
3. Táto zmluva je uzatvorená a nadobúda platnosť dňom podpisu oboma zmluvnými stranami.
4. Túto zmluvu v zmysle §5a zákona č.211/2000 Z.z. o slobodnom prístupe k informáciám a o zmene a doplnení niektorých zákonov (zákon o slobode informácií) v platnom znení
   1. Mesto Nitra zverejní na webovom sídle mesta, alebo
   2. ak zmluva nie je zverejnená podľa písm. a) tohto ods. do 7 dní odo dňa jej uzatvorenia, môže účastník zmluvy podať návrh na zverejnenie zmluvy v Obchodnom vestníku.
5. Táto zmluva nadobúda účinnosť dňom nasledujúcim po dni jej zverejnenia (s odkazom na §47a ods. 1 Občianskeho zákonníka).
6. O nadobudnutí účinnosti zmluvy svedčí písomné potvrdenie o zverejnení zmluvy. Mesto Nitra vydá účastníkovi zmluvy na požiadanie potvrdenie o zverejnení zmluvy.
7. Ak sa niektoré z ustanovení tejto zmluvy stane neplatným alebo neúčinným, neplatnosť, alebo neúčinnosť ustanovenia nebude mať za následok neplatnosť alebo neúčinnosť ďalších ustanovení zmluvy, ani samotnej zmluvy. Zmluvné strany sa zaväzujú, že neplatné alebo neúčinné ustanovenie bez zbytočného odkladu nahradia tak, aby bol v čo najväčšom možnom rozsahu dosiahnutý účel, ktorý v čase uzavretia tejto zmluvy sledovali neplatným, alebo neúčinným ustanovením. Obdobne budú zmluvné strany postupovať aj v prípade, ak sa zistí, že niektoré z ustanovení tejto zmluvy je nevykonateľné.
8. Akékoľvek prípadné spory tykajúce sa tejto zmluvy, alebo inak súvisiace s touto zmluvou budú riešené prednostne rokovaním a dohodou zmluvných strán.
9. Zmluvné strany vyhlasujú, že si zmluvu prečítali, jej obsahu a záväzkom z nej vyplývajúcim porozumeli a keďže táto obsahuje ich skutočnú, vážnu a slobodnú vôľu na znak súhlasu s jej obsahom ju podpisujú.

V ..................... dňa ............... V  Nitre dňa .......................

Za dodávateľa : Za objednávateľa :

\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_

Marek Hattas

primátor mesta Nitry